รัฐบาลไทย-ข่าวทำเนียบรัฐบาล-นายกรัฐมนตรีเป็นประธานการประชุมร่วม ก.บ.ภ. และ ก.น.จ. ย้ำแผนพัฒนาภาค กลุ่มจังหวัดและจังหวัด ต้องเชื่อมโยงเป็นระบบ สร้างความเข้มแข็ง ลดความเหลื่อมล้ำ สอดคล้องกับศักยภาพพื้นที่ และความต้องการของประชาชน
วันศุกร์ที่ 22 พฤษภาคม 2563
นายกรัฐมนตรีเป็นประธานการประชุมร่วม ก.บ.ภ. และ ก.น.จ. ย้ําแผนพัฒนาภาค กลุ่มจังหวัดและจังหวัด ต้องเชื่อมโยงเป็นระบบ สร้างความเข้มแข็ง ลดความเหลื่อมล้ํา สอดคล้องกับศักยภาพพื้นที่ และความต้องการของประชาชน
นายกรัฐมนตรีเป็นประธานการประชุมร่วม ก.บ.ภ. และ ก.น.จ. ย้ําแผนพัฒนาภาค กลุ่มจังหวัดและจังหวัด ต้องเชื่อมโยงเป็นระบบ สร้างความเข้มแข็ง ลดความเหลื่อมล้ํา สอดคล้องกับศักยภาพพื้นที่ และความต้องการของประชาชน
วันนี้ (22 พ.ค.63) เวลา 13.30 น. ณ ตึกสันติไมตรี หลังนอก ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมร่วมของคณะกรรมการบูรณาการนโยบายพัฒนาภาค (ก.บ.ภ.) และคณะกรรมการนโยบายการบริหารงานจังหวัดและกลุ่มจังหวัดแบบบูรณาการ (ก.น.จ.) ครั้งที่ 1/2563 โดยมีนายวิษณุ เครืองาม รองนายกรัฐมนตรี นายจุรินทร์ ลักษณ์วิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ นายอนุทิน ชาญวีรกุล รองนายกรัฐมนตรีและรัฐมนตรีว่าการกระทรวงสาธารณสุข พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ร่วมหารือด้วย สรุปสาระสําคัญ ดังนี้
นายกรัฐมนตรีเน้นความสําคัญในการจัดทําแผนพัฒนาภาคและกลุ่มจังหวัด ต้องสร้างความเข้มแข็งให้ทุกกลุ่มจังหวัด โดยคํานึงถึงศักยภาพของจังหวัดและความต้องการของประชาชนในพื้นที่ ที่สําคัญการจัดสรรงบประมาณ ต้องเป็นธรรม โปร่งใส ตรวจสอบได้ ซึ่งแผนการพัฒนาภาค กลุ่มจังหวัดและจังหวัด ต้องสอดคล้องกันในทุกระดับตั้งแต่ยุทธศาสตร์ชาติ แผนพัฒนา นโยบายรัฐบาล เชื่อมโยงกับแผนพัฒนาจังหวัด แผนระดับอําเภอ หมู่บ้าน ชุมชน โดยเฉพาะต้องเร่งสร้างกิจกรรมให้เกิดขึ้นภายในจังหวัดที่ยังมีระดับความยากจนสูงเพื่อช่วยลดความเหลื่อมล้ําของแต่ละจังหวัดด้วย ขณะเดียวกัน การขับเคลื่อนประเทศทั้งเขตเศรษฐกิจพิเศษ การพัฒนาฝั่งอ่าวไทย ฝั่งอันดามัน การบริหารจัดการน้ํา โครงสร้างพื้นฐานทั่วประเทศเพื่อลดเวลา ลดความแออัดของการเดินทาง ต้องเชื่อมโยงกับเพื่อนบ้านทั้งอาเซียน แอคเมคส์ ความร่วมมือมหาสมุทรอินเดีย รวมไปถึงการค้าระดับพหุภาคีที่คํานึงถึงประโยชน์ของประเทศเป็นสําคัญด้วย
โอกาสนี้ ที่ประชุมเห็นชอบ แผนปฏิบัติการภาค ประจําปีงบประมาณ พ.ศ. 2564 แผนพัฒนาจังหวัดและกลุ่มจังหวัด พ.ศ. 2561 - 2564 ฉบับทบทวน แผนปฏิบัติราชการประจําปีงบประมาณ พ.ศ. 2564 ของจังหวัดและกลุ่มจังหวัด รวมทั้งหลักเกณฑ์และแนวทางปฏิบัติของจังหวัดและกลุ่มจังหวัด ประจําปีงบประมาณ พ.ศ. 2563 -2564 (เพิ่มเติม) นโยบาย หลักเกณฑ์ และวิธีการจัดทําแผนของจังหวัด กลุ่มจังหวัด และภาค ประจําปีงบประมาณ พ.ศ. 2565 และกรอบแนวทางการดําเนินงาน ก.บ.ภ. ในปีงบประมาณ พ.ศ. 2563 (ปรับปรุง) ด้วย ทั้งยังรับทราบแผนปฏิบัติงานและแผนการใช้จ่ายงบประมาณ ประจําปีงบประมาณ พ.ศ. 2563 แผนงานบูรณาการพัฒนาพื้นที่ระดับภาค การพัฒนาเศรษฐกิจหลักเชิงพื้นที่ระดับภาคเพิ่มเติมอีก 4 ภาค ประกอบด้วย ภาคกลาง ภาคตะวันออก ภาคใต้ และภาคใต้ชายแดน เป็นต้น
นายกรัฐมนตรียังเน้นย้ําช่วงท้ายว่า เป้าหมายการบริหารราชการตั้งแต่รัฐบาลที่ผ่านมา คือ การเพิ่มมูลค่าและศักยภาพของประเทศ จากที่ได้เดินสายพบปะภาคเอกชน กลุ่มต่าง ๆ เข้าใจความยากลําบากของภาคธุรกิจ ดังนั้น เอกชนต้องร่วมรัฐบาลช่วยกันคิด ช่วยกันทํา ร่วมมือกัน ซึ่งก็มีแผนฟื้นฟู แผนช่วยเหลืออุตสาหกรรมต่าง ๆ แล้ว รวมทั้งจะให้หน่วยงานที่เกี่ยวข้องเข้าไปดูเงื่อนไขกองทุนต่าง ๆ ที่มีอยู่จํานวนมาก ให้สามารถเข้าถึงและนํามาใช้ให้เกิดประโยชน์ เพราะวันนี้คือการหารายได้และวินัยในการใช้จ่ายเป็นสิ่งสําคัญ ขอยืนยันว่ารัฐบาลใช้จ่ายงบประมาณต้องให้เกิดประโยชน์สูงสุด
..................
กลุ่มประชาสัมพันธ์และเผยแพร่ สํานักโฆษก